b'\n_START_ARTICLE_\nEpidauroksen arkeologinen museo\n_START_SECTION_\nKokoelmat\n_START_PARAGRAPH_\nMuseon kokoelmiin kuuluu l\xc3\xb6yt\xc3\xb6j\xc3\xa4 Epidauroksen Asklepioksen pyh\xc3\xa4kk\xc3\xa4alueelta. Esineet ajoittuvat arkaaiselta kaudelta roomalaiselle kaudelle. Museoesineisiin kuuluu muun muassa rakennusten osia, kuvapatsaita, reliefej\xc3\xa4, keramiikkaa, votiivilahjoja ja piirtokirjoituksia. Merkitt\xc3\xa4vimpiin museoesineisiin lukeutuvat muun muassa Asklepioksen ja Artemiin temppelien koristeosat; suurikokoinen Asklepioksen patsas; sek\xc3\xa4 antiikin aikaiset pronssiset l\xc3\xa4\xc3\xa4ketieteelliset instrumentit.'